თამუნა ამონაშვილი - ვიკიპედია

# თამუნა ამონაშვილი

### ვიკიპედიიდან

თამუნა ამონაშვილი დაიბადა ქალაქ თბილისში. 5 წლის ასაკში თამუნა მუსიკაზე შეიყვანეს, რადგან შეატყვეს რომ ხმა და სმენა ჰქონდა. ბავშვობაში თამუნა თბილი, მოსიყვარულე, ცოტათი ბუტია და ტკბილეულის უზომოდ მოყვარული იყო. თამუნას დამთავრებული აქვს მუსიკალური სკოლა ვიოლინოს სპეციალობით. შესაბამისად იგი კონსერვატორიაში გეგმავდა სწავლის გაგრძელებას, ვიოლინოს სპეციალისტი იყო და მომღერლობაზე არც კი ფიქრობდა. კონსერვატორიაში მისაღებ გამოცდაზე გასვლის წინ უცებ დაფიქრდა, რომ მთელი ცხოვრება ვიოლინოთი სიარული, ორკესტრთან ერტად ჯდომა და დღე და ღამე მეცადინეობა მოუწევდა. თამუნა არ გავიდა გამოცდაზე, სახლში კი მოიტყუა - ვითომ ჩაიჭრა... იმავე წელს თამუნამ ჩააბარა თეატრალურ ინსტიტუტში მუსკომედიის ფაკულტეტზე. ჯგუფში საუკთესო სტუდენტად ითვლებოდა და თეატრალური ინსტიტუტიც შესაბამისად წარჩინებით დაამთავრა. თამუნას მიღებული აქვს უმაღლესი მუსიკალური განათლება. კარგად იცის ამ სფეროს ყველა ნიუანსი. მუსკომედიის ფაკულტეტმა მას დიდი გამოცდილება შემატა, რამაც დახმარება გაუწია ანსამბლ "ივერიაში" პირველი გამოსვლისას. ანსამბლი "ივერია" იმ დროის ყველაზე პოპულალურ ანსამბლად ითვლებოდა. ერთ-ერთმა სოლისტმა ანსამბლი დატოვა და ახალი მომღერლების არჩევა გამოცხადდა. თამუნას პედაგოგმა ემა ებრალიძემ ანსამბლის ხემძღვანელს - ბუთხუზ ბასილაიას დაურეკა და რეკომენდაცია გაუწია. "ივერიის" ხელმძღვანელს ძალიან მოეწონა თამუანას გარეგნობა, ხმის ტემბრი და დიაპაზონი, ასევე მისი არტისტული მონაცემები და სცენურობა. სინჯების შემდეგ თამუნამ მიიღო წინადადება დაიყოვნებლივ შეერთებოდა "ივერიის" კოლექტივს და გასტროლებზე წაყოლოდა. თამუნამ ჩათვალა რომ გასტროლებისთვის ჯერ მზად არ იყო, თუმცა ანსამბლის ჩამოსვლისთანავე დაიწყო მათთან მუშაობა. პირველად თამუნამ მონაწილეობა მიიღო სპექტაკლში "თოვლის ბებო ბაბალე". სპექტაკლის დამდგმელ რეჯისორ ჯემალ ბაღაშვილს თამუნასთან შეხვედრისას სიწმინდის და სისუფთავის შეგრძნება დაეუფლა და მოიფიქრა "თოვლის ბებო ბაბალე", რომელსაც ყავს ორი ჯუჯა და მათთან ერთად ყველგან სიკეთეს თესავს. თამუნას თავდაპირველად ძნელად წარმოედგინა თავი "თოვლის ბებოს" როლში, ის ხომ მზოლოდ 17 წლის იყო... სპექტაკლში "თოვლის ბებო ბაბალე" თამუნა მთავარი პერსონაჯის გარდა კიდევ ორ როლს ასახიერებდა. მას 600 სპექტაკლში მოუწია თამაში, წარმოდგენები დგეში სამჯერ, ზოგჯერ კი ოთხჯერაც ტარდებოდა და ყოველთვის სრული ანშლაგით. გარკვეული პერიოდის შემდეგ "ივერიამ" ფუნქციონირება შეწყვიტა. სწორედ მაშინ შეიქმნა გოგონათა ჯგუფი "მზე და შოკოლადი", რომელსაც პოპულალური კომპოზიტორი ოთარ ტატიშვილი ხელმძრვანელობდა. ჯგუფში 4 გოგონა იყო, მათ ბევრი კონცერტი ჩაატარეს და გასტროლებით მოიარეს თითქმის მთელი საქართველო. როდესაც გოგონათა კვარტეტმა შეწყვიტა მოღვაწეობა თამუნამ გადაწყვიტა სოლო კარიერის დაწყება... თამუნას პირველი სიმეღერა ზურაბ ლალიაშვილის "ჩირო-ჩიორა" იყო. დროთა განმავლობაში მის რეპერტუარში გაჩნდა ნატო გელაშვილის, ოთარ ტატიშვილის , მერაბ მამულაშვილის მიშიკო ზაქარეიშვილის, ზურაბ მახნიაშვილის და სხვა ცნობილ კომპოზიტორთა სიმღერები. თამუნა ხშირად მონაწილეობდა კონცერტებში, სატელევიზიო გადაცემებში, ჯურნალ-გაზეთებში იბეჭდებოდა თამუნას ინტერვიუები... თამუნამ თავადაც სცადა დაეწერა სიმღერები - მას ხომ მუსიკალური განათლება ჰქონდა მიღებული: სიმღერის "მენატრები" ტექსტიც და მუსიკაც თამუნას ეკუთვნის. "მენატრები" გაჯღერებისთანავე ატაცა და შეიყვარა მსმენელმა. სიმღერა ჯერ კონცერტების, რადიოსა და ტელევიზიის მეშვეობით იყო პოპულარული, მოგვიანებით კი ტექსტი და მელოდია უკვე დიდსა თუ პატარას ჰქონდა ყურში გამჯდარი; "მენატრების" ყველა სიამოვნებით ისმენდა, მღეროდა, ღიღინებდა... თამუნას უმრავი გულშემატკივარი და თაყვანისმცემელი გაუჩნდა, მას ქუჩაში ცნობდნენ, თბილი სიტყვებით ამკობდნენ, ზოგიც თამუნას მასთან ერთად სურათის გადაღებას სთხოვდა... არანეკლები წარმატება ხვდა წილად სიმღერას "შენმა სიყვარულმა", თამუნას პირველი ვიდეოკლიპი სწორედ ამ სიმღერაზე შეიქმნა. 1996 წელს გამოდის თამუნას პირველი აუდიო ალბომი "მენატრები", იგი აუდიო კასეტებზე გამოიცა დ მასში 13 სიმღერა შევიდა, მათ შორის 3 ინგლისუტენოვანი. "მენატრები" იმ დროის ყველაზე გაყიდვადი და პოპულარული ალბომი გახდა. გარდა ამისა თამუნა განაგრძობდა ანლამბს "ივერიასათან" თანამშრომლობას და მონაწილეობა მიიღო სპექტაკლებში "ფიროსმანი" და "ჩხიკვთა ქორწილი", სადაც მან მელია განასახიერა. თამუნა არაჩვეულებრივად მოერგო მელიის როლს, სპექტაქლს დიდი მოწონება ხვდა წილად. ანსამბლ "ივერიის" სპექტაკლების გარდა თამუნას მონაწილეობა აქვს მიღებული ქართულ მხატვრულ ფილმში " დაგვიანებული პასეანსი". 1999 წელს თამუნა ამონაშვილმა გააფორმა კონტრაქტი ხმისცამწერ სტუდიასთან "გამმა". 200 წელს კი უკვე გაყიდვაში გამოჩნდა თამუნას პირველი კომპაქტ-დისკი "ფიქრებით შენთან ვარ". არნიშნეული ალბომი შეიძლება საავტოროდ ჩაითვალოს, რადგან ათიდან ცხრა სიმღერის ავტორი კომპოზიტორი ზურაბ მახნიაშვილია, ალბომში აგრეთვე შესულია თამუნას სავიზიტო ბარათი - სიმღერა "მენატრები" გათნანამედროვებული არაჯირებით. ალბომის პრეზენტაცია კლუბ ბერიკონში გაიმართა. პრეზენტაციაზე მისულ სტუმრებს უამრავი სიურპრიზი ელოდათ: დასაწყისისათვის თამუნას არაჩვეულებრივად გაფორმებული კომპაქტ-დისკები, შემდეგ კი გრამდიოზული შოუ-კონცერტი. თამუნამ შეასრულა სიმღერები ახალი ალბომიდან და რამოდენიმე ცნობილი ჰიტი. შოუ-კონცერტში დიდი ყურადღება ქორეოგრაფიას დაეთმო: თამუნამ ნამდვილი პროფესიონალიზმი გამოავლინა შოუ-ჯგუფ "ვერნისაჟთან" ერთად დადგმულ ცეკვებში. აღფრთოვანება და სასიმოვნო გაკვირვება გამოიწვია თამუნას სასცენო კოსტიუმებმა, რომელთა უმეტესობაც დიზაინერ ეკა ჩხუტიშვილს ეკუთვნოდა. შეიძლება ითქვას რომ თამუნა ამონაშვილმა "დაშოკა" დამსწრე საზოგადოება თავისი სილამაზითა და ელეგანტურობით. შოუს დიდი გამოხმაურება მოჰყვა მასმედიისა და მაყურებლის მხრიდან... სულ მალე, თბილისში, გმირთა მოედანზე თამუნას დიდი "ბილ-ბორდი" გაჩნდა, რომლიდანაც წითელ სამოსში გამოწყობილი თამუნა მაცდურად უმზერდა თბილისელებს. სარეკლამო დაფა ალბომის პრპმოუშენს ისახავდა მიზნად, თუმცა მან მალე სხვა დატვირთვაც შეიძინა: საქმე იმაშია, რომ თამუნას სარეკლამო შიტზე ყოველ დღე ყვავილების თაიგულები ჩნდებოდა. ყოველივე ეს უცნობი თაყვანისმცემლის დაკვეთით ხდებოდა, თაიგულებს კი აბრაზე მეხანძრეები ამაგრებდნენ... ალბომის გამოსვლასთან ერთად სატელევიზიო ეთერში თამუნას ახალი ვიდეოკლიპები გამოჩნდა. პირველი ვიდეო იყო გადაღებული სიმღერაზე "ფიქრებით შენთან ვარ". თამუნას შემდეგი ვიდეო "პირველ ღამეს" აღსანიშნავია იმით, რომ ეს პირველი ქართული ვიდეოკლიპია, რომელშიც შერწყმულია მულტიპლიკაცია და კინემატოგრაფია. სიმღერაც და ვიდეოკლიპიც მსმენელმა ძალიან დადებითად მიიღო. 2000 წლის 1 დეკემბერს ფილარმონიის დიდ საკონცერტო დარბაზში გაიმართა თამუნა ამონაშვილის პირველი გრამდიოზული შოუ კონცერტი. ყველამ, ვინც კონცერტზე დასწრება მოახერხა, ერთხმად აღიარა, რომ მსგავსი საღამო ფილარმონიას არ ახსოვს... თამუნამ 20-მდე სიმღერა შეასრულა, მათ შორის დუეტები დათო ფორჩხიძესთან და აჩიკო მეფარიძესთან.

Retrieved from "http://ka.wikipedia.org../../../%E1%83%97/%E1%83%90/%E1%83%9B/%E1%83%97%E1%83%90%E1%83%9B%E1%83%A3%E1%83%9C%E1%83%90_%E1%83%90%E1%83%9B%E1%83%9D%E1%83%9C%E1%83%90%E1%83%A8%E1%83%95%E1%83%98%E1%83%9A%E1%83%98.html"

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება